*/Vertimas iš anglų kalbos/*

/Logotipas: *Grants Europe consulting*/

**„INTER VENTURES“** – mažų ir vidutinių įmonių (MVĮ) internacionalizavimo skatinimo politikos, vykdomos siekiant sukurti labiau konkurencingas regionines ekosistemas Europos Sąjungos pasienio teritorijose.

1. **Nagrinėjami/sprendžiami klausimai**

Sėkmingas mažų ir vidutinių įmonių internacionalizavimas yra labai svarbus siekiant didinti MVĮ konkurencingumą, kuris, savo ruožtu, turi didžiulį poveikį regionų, kuriuose MVĮ vykdo veiklą, augimui ir konkurencingumui. Tai ypač aktualu ir svarbu pasienio teritorijose, kuriose egzistuoja galimybė vykdyti įvairias unikalias bendradarbiavimo programas bei įgyti naujas rinkas. Deja, tam ne visuomet egzistuoja idealios sąlygos: kuriant nuoseklias tarpvalstybines MVĮ ekosistemas gali atrodyti, kad tarpvalstybinės sienos yra neįveikiama kliūtis, o ir MVĮ internacionalizavimo kompetencijos įvairiose ES šalyse yra ne vienodo lygio.

Efektyvesnė **pasienio regionų** ekonominė ir socialinė integracija yra būtina ES teritorinės sanglaudos užtikrinimo sąlyga. Labai dažnai atsitinka taip, kad teritorija imama laikyti periferine socialiniu-ekonominiu požiūriu vien dėl savo periferinės geografinės padėties. Egzistuoja daugybė įrodymų ir pavyzdžių, rodančių, kad labiausiai dėl to nukenčia **Rytų ir Vidurio Europos** šalių pasienyje esančios teritorijos, turinčios labai ribotą patirtį kuriant tarpvalstybinius ekonominius tinklus ir srautus lyginant su kolegomis iš **pagrindinių ES šalių** (ypatingai Vokietijos, Prancūzijos ir Beniliukso šalių). Kalbant apie pastarąją ES šalių narių grupę, aukštas tarpvalstybinės integracijos lygis reiškia ne tik tai, kad čia intensyviai užmezgami verslo ryšiai ir vyksta efektyvus bei produktyvus bendradarbiavimas tarp MVĮ, bet ir kartu kuriami novatoriški bei kūrybingi sprendimai, taip pat teikiamos bendros ekonominės ir netgi viešosios paslaugos.

* Priešingai nei minėtos šalys, kurioms puikiai sekasi vykdyti tarpvalstybinį bendradarbiavimą, daugelis ES pasienio teritorijų nepasiekė tokio aukšto ekonominės integracijos lygio. Iš dalies taip atsitiko dėl žemo MVĮ internacionalizavimo ir procesą remiančių institucinių sistemų lygio.
* Net ir pažangesnėse pasienio ekosistemose būtina išspręsti tam tikras problemas, kad būtų galima maksimaliai išnaudoti pasienio teritorijų privalumus.

Problemai spręsti vykdomų politikų programose tikrai turėtų būti skiriama daugiau dėmesio tam, kokioje situacijoje yra pasienio teritorijos - tiek pasiekusios pagrindinį, tiek pažangesnį išsivystymo lygį.

MVĮ **tarpvalstybinio (TV)** bendradarbiavimo **raida** gali būti suskirstyta į aiškius etapus, kur didelį privalumą teikia tradicijos, bendros kalbos, harmonizuotos MVĮ institucinės paramos sistemos ir t.t. Pirmasis žingsnis, padedantis nutiesti kelią labiau struktūrizuotam tarpvalstybiniam MVĮ ryšių ir tinklų kūrimui, yra sisteminis pasirengimas ir MVĮ atsitiktinio bendradarbiavimo palengvinimas. Kitas MVĮ integravimo ir internacionalizavimo rėmimo žingsnis - **tarpvalstybinių branduolių (klasterių) kūrimas**.

Vis dėlto, sklandžiai veikiančių visaverčių ekonominių ekosistemų, kuriose veiktų **tarpvalstybinės gamybos ir inovacijų grandinės**, sukūrimas ir tobulinimas yra rimtas iššūkis, kurį įveikti įmanoma tik dedant bendras pastangas siekiant pašalinti egzistuojančias institucines ir teisines kliūtis.

1. **Projekto tikslai**

Pagal „INTERREG Europe“ programą, projektas bus vykdomas sutelkiant dėmesį į prioritetinę kryptį 2, SO 2.1, kuri formuluojama taip: *„Tobulinti regioninių vystymosi politikų ir programų įgyvendinimą, ypač programų, susijusių su investicijomis į ekonomikos augimą ir darbo vietų kūrimą, ir, jei aktualu, Europos teritorinio bendradarbiavimo skatinimo programų įgyvendinimą* ***remiant MVĮ visuose jų gyvavimo ciklo etapuose***, ***kad jos tobulėtų, plėstų savo veiklą ir savo veikloje taikytų naujoves***.“ Projekto „INTER VENTURE“ numatytas tikslas yra:

**MVĮ internacionalizavimo gerinimas ir suinteresuotų šalių rėmimas siekiant skatinti tolimesnę plėtrą, konkurencingumą bei tarpusavio bendravimo kokybę tarpvalstybinėse ekonominėse ekosistemose.**

/Logotipas: *Grants Europe consulting*/

Siekiant kurti ekosistemas, kurios remtų ir skatintų tiekti produkciją bei kurti inovacijų grandines nepaisant sienų tarp šalių, „Inter Ventures“ skatins (tarpinių tikslų ir galimų jų rezultatų sąrašas):

* Identifikuoti **bendrus vietos ekonominius išteklius** ir politikos priemones, skatinančias bendrą (tarpvalstybinį) šių išteklių (tinklų, branduolių (klasterių), grandinių ir t.t.) panaudojimą, pvz., aukštos kokybės produktų gamybą, turizmą, kaimo ir ekologinį turizmą;
* Taikyti **valdymo modelius**, kurie siūlytų paramą tarpvalstybinėms gamybos grandinėms, bendruomenėms, branduoliams (klasteriams) (remtų ne tik dvišalį MVĮ bendradarbiavimą, bendrus projektus ir t.t.) atsižvelgiant į konkrečią situaciją;
* Identifikuoti **alternatyvias finansavimo programas** tarpvalstybinės svarbos projektams ir branduoliams (klasteriams) (tiesioginis ES finansavimas, daugiaprojektinės paskolos);
* Identifikuoti **teisinių (reguliavimo), administracinių ir institucinių kliūčių**, trukdančių plėtoti tarpvalstybinį MVĮ bendradarbiavimą, **pašalimui** skirtas politikos priemones;
* Kurti paramos priemones, kurios palengvintų tarpvalstybinius verslo santykius, regioninių prekės ženklų kūrimą ir sklaidą, produktų rinkodarą ir t.t. (bendros paramos paslaugos);
* Stiprinti MVĮ tarpvalstybiniam bendradarbiavimui svarbių **vertybių pripažinimą** taikant politikos priemones ir per rinkodarą.

„Inter Ventures“ projekto metu dėmesys bus sutelktas į **parengimą** **veiksmų planų, skirtų esamų regioninių politikos priemonių** (galinčių turėti įtakos MVĮ ekosistemų, skatinančių kurti tarpvalstybines gamybos ir inovacijų grandines, plėtrai) **tobulinimui**. Minėtos politikos priemonės gali būti susijusios su struktūriniais fondais (pvz., regionų vystymo veiklos programos, tarpvalstybinio bendradarbiavimo programos, inovacijų ir ekonominio augimo skatinimo programos) arba su kitomis vietos, regioninėmis, nacionalinėmis ar tarpvalstybinėmis strategijomis, programomis ir planais. Kiekvienas projekto partneris privalo imtis vienos politikos priemonės.

1. **Projekto metodas**

Projekto įgyvendinimo **1 etapo** (kurio trukmė bus 2 metai) metu bus vykdomi tarpregioniniai mokymo procesai. Šis etapas bus padalintas į 3 mažesnius etapus: analizės atlikimą, pasidalinimą gerąją praktika / pasikeitimą žiniomis ir veiksmų plano sudarymą. Pirmojo etapo metu bus vykdomos žemiau išvardintos veiklos, kurios yra apytiksliai išdėstytos chronologine tvarka:

1. Partnerystė užsiims dabartinio partnerių lygio / regioninės situacijos analizės kūrimu. Analizės metu bus nustatyti: 1) mokymų poreikiai (pvz., kokių mokymų trūksta, ką reikia patobulinti), ir 2) egzistuojanti geroji praktika (pvz., priemonės/projektai, susiję su pasitvirtinusiomis strategijomis, kurios gali būti traktuojamos kaip veiksmingi ir perkeliami sprendimai, galintys padėti pasiekti bendrai užsibrėžtą teminį projekto tikslą).
2. Tuo pačiu metu, projekto partneriai sudarys ir vadovaus **vietinei ar regioninei suinteresuotų šalių grupei** (susidedančiai iš, pavyzdžiui, įmonių, nevyriausybinių organizacijų, valstybės įstaigų, universitetų), kuris privalės užtikrinti, kad vykdoma politikos mokymų ir mainų veikla vyktų ne tik faktinių projekto partnerių lygmenyje, bet ir platesniu – regioniniu lygmeniu.
3. Bus vykdoma **pasikeitimo žiniomis veikla**, kurios tikslas yra pasidalinti idėjomis ir praktine patirtimi per bendrus partnerių susitikimus ir apsilankymus vietoje, darbuotojų mainus ir tarpusavio vertinimus. Be to, visi partneriai dalyvaus „Interreg Europe“ politikos mokymosi platformoje per visą projekto laikotarpį.
4. Remiantis pasikeitimo žiniomis veiklos rezultatais bus sukurta **po vieną veiksmų planą kiekvienai vietovei ar regionui**, susisteminant tai, ko buvo išmokta, ir nustatant, kokių veiksmų reikia imtis siekiant patobulinti kiekvieno partnerio nagrinėtą regioninės politikos priemonę. Būtent šie veiksmų planai ir bus planuojamo „Interreg Europe“ projekto pagrindinis rezultatas.

/Logotipas: *Grants Europe consulting*/

Projekto **2-ojo etapo** (kurio trukmė bus vieneri metai) metu projekto partneriai bus atsakingi už sudarytų veiksmų planų įgyvendinimą.

1. **Iniciatorius ir vadovaujantis partneris**

2010 metais įsteigta **Panon ETBG** (Europos teritorinio bendradarbiavimo grupė), kurios buveinė yra Pėče, Vengrijoje, siekia Vengrijos-Kroatijos-Slovėnijos pasienio teritorijos koordinuoto vystymosi, įskaitant: bendros infrastruktūros vystymosi, tarpvalstybinių integruotų plėtros programų kūrimo, teritorijų planavimo, sveikatos sektoriaus bendradarbiavimo, vietos transporto vystymo, nacionalinių parkų bendradarbiavimo, įmonių, jungtinio kapitalo investicijų ir užimtumo tarpvalstybinių komercinių tinklų plėtros, apdorojimo, logistikos ir sandėliavimo infrastruktūros vystymo, žemės ūkio produkcijos pirkėjų tinklų sukūrimo. Organizacijos veikloje dalyvauja 55 vietos valdžios institucijos, po 1 universitetą ir 1 nacionalinį parką iš kiekvienos iš 3 šalių.

Panon ETBG veiklos teritorija susideda iš **periferinių ir pasienyje esančių konvergencijos regionų**. Kaip ir daugelyje kitų pasienio teritorijų Europoje, šalia struktūrinių iššūkių šioje teritorijoje susiduriama su tuo, kad joje egzistuoja tik labai silpni tarpvalstybiniai ekonominiai ryšiai. Taip yra dėl to, kad čia labai trūksta institucinių ir rėmimo mechanizmų, MVĮ įgūdžių, kompetencijos ir noro bendradarbiauti. Regionui taip pat nesiseka sukurti bendradarbiavimui palankios aplinkos ir kūrybingai panaudoti savo **turtingą kultūrinį ir ekonominį potencialą**.

**Vengrijos-Kroatijos tarpvalstybinio bendradarbiavimo programa 2014-2020 metams** (Panon ETBG politikos priemonė, kurios ji ėmėsi „Inter Ventures“ programos metu) buvo skirta daugelio sėkmingam bendradarbiavimui trukdančių kliūčių (tokių kaip *„kalbos barjero, tradicinės izoliacijos, prastų ekonominių rezultatų, MVĮ susilaikymo nuo tarptautinių ryšių užmezgimo, verslumo įgūdžių trūkumo ir finansavimo trūkumo“*) **pašalinimui** ir *„pridėtinės vertės kūrimo išnaudojant regiono gausius gamtinius ir kultūrinius išteklius* *bei* ***nuolatinio ekonominių****, institucinių ir individualių tarpvalstybinių* ***santykių praturtinimo***“ rėmimui. Siekiant šių bendrų tikslų, svarbiausia yra sukurti darnią tarpvalstybinę ekonominė platformą, kaip nurodyta priemonės PA 1, kurios tikslas – „*ekonominis vystymasis – MVĮ konkurencingumo didinimas*“.

Tarpvalstybinio bendradarbiavimo programa prisijungė prie lengvatinės paramos gavėjų programos (angl. ***B Light Scheme***)[[1]](#footnote-1) (kuri apima 1 prioritetą) ir vystoma **kaip bandomasis projektas**. ETBG yra suinteresuota, kad programa veiktų efektyviai ir pasitarnautų sukuriant tarpvalstybinę ekosistemą per intensyvų bei aukšto lygio MVĮ bendravimą, kurį skatintų įvairios MVĮ internacionalizavimo iniciatyvos.

Taigi, Panon ETBG yra **ypač suinteresuota gerinti politiką, kad būtų išspręstos šios problemos**:

* Kliūtys, su kuriomis rinkoje susiduria pasienio regionų MVĮ dėl galiojančių Šengeno reglamentų – santykinės kliūtys palyginus su regionais, kuriuose Šengeno reglamentai negalioja;
* Kliūtys, su kuriomis susiduria maisto produktų srautai prie Vengrijos-Kroatijos sienos, kur labai svarbu sukurti trumpas tiekimo grandines, kad būtų užtikrintas pridėtinės vertės sukūrimas. Šiuo metu siena sukelia apčiuopiamus nuostolius maisto produktų gamintojų verslui;
* Skatinimo kurti nuolatines tarpvalstybines gamybos ir platinimo grandines, kurios palengvintų reglamentavimo aplinkos pakeitimus, trūkumas.

/Logotipas: *Grants Europe consulting*/

1. **Biudžetas ir finansavimas**

Numatoma, kad **ETBG bendra parama** „Interreg Europe“ projektui (t.y., visai partnerystei ir per visą projekto vykdymo laikotarpį) bus 1-2 milijonai eurų.

Projekto partneriams gali būti suteikiama apie 100 000 – 300 000 eurų suma iš bendro ETBG biudžeto, o vadovaujančiam partneriui suteikiama suma (iš kurios padengiamos visos vadovavimo, koordinavimo ir bendravimo veiklos išlaidos) vidutiniškai bus apie 300 000 – 400 000 eurų. Tinkamos finansuoti sąnaudos yra:

* Darbuotojų sąnaudos (paprastai apie 50% bendro biudžeto sumos)
* Biuro ir administracinės išlaidos (fiksuoto dydžio, 15% bendros darbuotojų sąnaudos sumos)
* Kelionių ir apgyvendinimo išlaidos (susitikimams, renginiams, skirtiems žinių perdavimui ir pasidalinimui patirtimi);
* Išorinės ekspertizės atlikimo išlaidos (esant pagrįstoms aplinkybėms, iki 30-40%);
* Smulki biuro įranga (ne daugiau kaip 5000 – 7000 eurų vienam projektui).

Europos regioninės plėtros fondo (ERPF) paramos dydis partneriams iš ES šalių narių yra 85% valstybinėms institucijoms ir 75% - privačioms ne pelno siekiančioms organizacijoms.

Norvegijos fondai suteikia 50% paramą valstybinėms/privačioms ne pelno siekiančioms organizacijoms iš Norvegijos, o dėl Šveicarijos finansavimo paramos partneriams iš Šveicarijos sprendimą priima Šveicarijos „Interreg Europe“ nacionalinis informacijos centras.

1. Lengvatinės paramos gavėjų programa. [↑](#footnote-ref-1)